देउवाले कांग्रेसमा ‘छाडातन्त्र’ हाबी भएको बताए । ‘कांग्रेसमा खुलेआम गुटबन्दी भएका कारण चुनावमा पराजय भोग्नुपरेको हो । जबसम्म अन्तर्घात गर्नेलाई कारबाही हुँदैन, पार्टी कसरी अघि बढ्छ,’ उनले भने । अन्तर्घात नभएको भए कांग्रेसले २० सिट बढी जित्न सक्ने दाबी उनको थियो । टिकट नपाउनेले अन्तर्घात गर्दा पार्टीमा असर परेको उनले बताए । कांग्रेसमा अनुशासन आवश्यक भएको भन्दै देउवाले अन्तर्घातीलाई कारबाही गर्दै छाडातन्त्र अन्त्य गरेर पार्टीलाई फेरि ठूलो बनाउने उद्घोष गरे ।
